als_Latn dik_Latn sag_Latn
Asport- Mungon akoma një vit nga takimi më i rëndësishëm përsa i përket eventit më të rëndësishëm futbollistik të botës. Vendi pritës, që është Brazili, duket se është plotësisht gati. Impianti i ristrukturuar i Marakanas është tashmë gati dhe nesër, edhe se vetëm për një miqësore, do të rihapë dyert për Selecaon. Legjitime, edhe se jo llogjike, të konsiderohen verdhejeshilët si favoritë për suksesin final, sepse do të luajnë në shtëpi.
Këtë nuk ka hezituar ta përsërisë në një intervistë për gazetën britanike ‘The Sun’, talenti i datëlindjes 1992 Neymar: “Dëshirojmë ta fitojmë Botërorin në atdheun tonë, përpara spektatorëve dhe tifozëve tanë, dhe dy skuadrat që mendoj se janë më të rrezikshmet janë Spanja dhe Gjermania”. Kjo është renditja që lojtari ri i Barcelonës dizenjon duke imagjinuar fatin e turneut të ardhshëm. Nuk është gjithcka, ndërkohë. Klasifikimi tij personal në fakt vazhdon duke përshkruar në këtë mënyrë grupin e dytë të skuadrës që gjëndet një nivel më poshtë favoriteve: “Më pas është një grup që përfshin Argjentinën, Italinë, Holandën dhe disa skuadra të tjera. Gjithsesi Anglia nuk është”. Pjesën e fundit të intervistës, talenti brazilian ja dedikon pikërisht kombëtares angleze të drejtuar nga Hodgson.
Fjalët e tija nuk kanë qënë shumë të mjalta për të: “Respektoj pjesën më të madhe të lojtarëve anglezë, kanë arritur nivele të larta me skuadrat e tyre. Por në optikën e botërorit, nuk e shikoj skuadrën angleze si një kundërshtare të mundshme”. Mund ti shërbej kjo deklaratë trajnerit Roy dhe lojtarëve të tij për një hakmarrje të mëvonshme?
You must be logged in to post a comment Login
als_Latn als_Latn als_Latn eng_Latn